# **Det nye og bedre menneske**

I dagens mer digitaliserte samfunn har kunstig intelligens (KI) blitt en dominerende del, preget av både muligheter og utfordringer. På den ene siden åpner bruken av KI opp for en rekke fascinerende muligheter, men kan på den andre siden bringe med seg alvorlige konsekvenser. En av de mest fremtredende mulighetene med KI er evnen til å revolusjonere måten vi løser komplekse problemer på. Noen former for KI blir så gode at det blir vanskelig å skille hva som er kunstig intelligens og hva som er menneske. I denne teksten skal vi utforske hvilke muligheter menneskelignende kunstig intelligens kan gi.

Kunstig intelligens kan fungere som svært effektive assistenter på mange ulike områder, fra administrative oppgaver til mer komplekse oppgaver, og kan dermed redusere menneskelig tid og ressurser. Ved å lære av brukernes interaksjoner, kan KI tilpasse seg individuelle behov og preferanser. Dette kan forbedre brukeropplevelsen, for eksempel i form av personlige assistenter eller anbefalingssystemer. Kunstig intelligens kan også bidra til tidligere og mer nøyaktig diagnose av sykdommer gjennom analyse av medisinske bilder, symptomer og pasientdata, noe som kan redde liv og forbedre helsetjenester. KI kan brukes til å utvikle selvstyrte systemer, for eksempel selvkjørende kjøretøy og droner, dette kan bidra til økt sikkerhet og effektivitet i ulike områder som transport og logistikk. Verktøyet kan også tilpasse seg individuelle læringsbehov og gi mer effektive og tilpassede læringsopplevelser for elever på alle nivåer. KI kan øke innovasjon og kreativitet gjennom å lage nye ideer, design og kunstverk, samt effektivisering av repetitive oppgaver, slik at mennesker kan fokusere på mer kreative og strategiske aktiviteter. Denne nye digitaliseringen av samfunnet kan bidra til å effektivisere og løse mer komplekse oppgaver.

Kunstig intelligens fungerer også på det sosiale området i livet og kan bidra med økt inkludering i samfunnet. Vi utforsker nye former for interaksjon mellom mennesker og maskiner. For personer som har vanskelig for å danne eller opprettholde relasjoner med ekte mennesker, kan en KI som venn eller kjæreste skape følelse av tilhørighet. Verktøyet kan tilby emosjonell støtte og forståelse på en tilpasset måte, for eksempel for personer som sliter med ensomhet eller sosial angst. I filmen «Her», lærer Samantha, et operativsystem, å kjenne Theodores preferanser og behov. Dette gjør at hun kan tilpasse seg personligheten og kommunikasjonsstilen hans, og tilby en opplevelse som passer hans ønsker. KI kan forbedre kommunikasjonen mellom mennesker og teknologi, slik vi ser med Samantha i filmen «Her». Kunstig intelligens kan hjelpe til med mentale utfordringer ved å tilby terapeutiske samtaler, øvelser eller annen emosjonell veiledning. Dette kan hjelpe brukeren med å håndtere stress, angst eller depresjon. I «Her» tilbyr Samantha emosjonell støtte og vennskap, dette er viktig for personer som føler seg ensomme eller trenger noen å snakke med. Bruk av KI kan åpne opp nye muligheter overfor hvordan vi samhandler med datamaskiner og andre enheter på.

I sum er krever bruken av KI en forståelse av både alle mulighetene det bringer, men også de konsekvensene det kan ha. Implementering av kunstig intelligens kan ha sosiale og kulturelle konsekvenser, for eksempel endringer i kommunikasjonsmønstre, sosiale relasjoner, og kulturelle endringer. For å bruke kunstig intelligens på en forsvarlig måter må vi arbeide mot en ansvarlig og etisk bruk av KI. Da kan vi utnytte dens fulle potensial og muligheter til å forbedre menneskelig velvære og fremme en positiv samfunnsutvikling. Det trengs dermed en større forståelse og debatt overfor teknologiens rolle i samfunnet.

**Kildeliste**

Jonzon, S. (2013). «Her» - film.

Netflix:

<https://www.netflix.com/watch/70278933>

Nilsen, F. (2023). *Chatbotar langt frå så avansert som ChatGPT, kan skape sterke kjensler.* Morgenbladet:

<https://www.morgenbladet.no/ideer/kronikk/2022/12/22/chatbotar-langt-fra-sa-avansert-som-chatgpt-kan-skape-sterke-kjensler/>